 Wasiirku isaga oo hadalkiisa sii wata, waxa uu bulshada u faahfaahiyey hannaanka caddaaladda iyo sinnaanta ku salaysan ee ay u qabiyeen deeqdan oo sidii ugu habboonayd ugu qaybiyeen dhammaanba gobollada dalka, islamarkaana ay ka qaybgeliyeen dugsiyada dawladda iyo kuwa gaarka loo leeyahayba, Soo xulista waxa aannu u raacnay hab caddaalad ku salaysan, waxana aannu ku salaynay qoondo ama saami aannu u qaybinnay dugsiyada dawladda iyo kuwa gaarka loo leeyahay, saamigaas oo aanu kuwa dawladda siinnay 70 boqolkiiba toddobaatan iyo 30 boqolkiiba soddon aannu siinay kuwa gaarka loo leeyahay, waxa kale oo aannu qoondadaas ku salaynay tirada ardayda imtixaanka u fadhiisatay oo gobolaysan, annaga oo sidoo kale ku salaynay derejada deeqda halbeegga looga dhigay oo ah derejada B, markii aannu habkaas raacnayna waxa noosoo baxday sida wax loo kala helay, ayuu yidhi wasiir Yaasiin Xaaji Maxamuud Xiir Faro-toon. 